
34 DR 30.10.2012 

 
Tuan Pengerusi, justeru itu saya memohon agar pihak kementerian memberi 

komitmen yang lebih berkesan lagi bagi memastikan semua projek jalan luar bandar baik di 
Sarawak ataupun di Sabah dan juga di semenanjung dilaksanakan dengan baik dan siap 
tepat pada masanya kerana ini adalah bagi menepati apa yang telah dihasratkan oleh 
kerajaan. Kejayaan projek infrastruktur seperti pembinaan jalan luar bandar amat 
diharapkan oleh rakyat. Bagi rakyat negeri Sarawak, kejayaan projek infrastruktur seperti ini 
membuktikan kerajaan amat prihatin akan permasalahan mereka. Justeru akan 
memperkukuhkan sokongan dan keyakinan mereka terhadap kerajaan Barisan Nasional.  

Tuan Pengerusi, saya memohon agar pihak kementerian memperbaiki lagi sistem 
pemantauan projek supaya tidak berlaku lagi kelewatan menyiapkan projek dan wujudnya 
projek sakit. Selain itu juga, diminta agar kerajaan melalui kementerian merancang projek 
secara holistik supaya projek jalan mempunyai skop kerja yang menyeluruh bagi mencapai 
objektif projek. Bagi mengelak peningkatan kos dan memberi value for money untuk projek 
tersebut dan juga menamatkan kontrak syarikat yang gagal menyiapkan projek dan 
seterusnya menyenaraihitamkan syarikat ini bagi projek-projek yang akan datang.  

Selain dari itu juga, untuk memastikan kontraktor menepati spesifikasi, standard 
dan kualiti jalan yang ditetapkan tanpa tolak ansur yang boleh menjejaskan kejayaan projek 
tersebut. Saya ingin hendak menyuarakan di sini sepertimana yang telah saya pohon sama 
ada melalui agensi kerajaan yang ada di kawasan dan juga melalui kementerian. Saya telah 
memohon, yang menjadi utama permohonan saya ialah Jalan Samarahan dan Ensengei, 
Lubok Bunting, di mana saya rasa jalan ini amat sangat diperlukan Tuan Pengerusi. Saya 
mengharapkan agar pihak kementerian betul-betul mengambil dan menimbangkan perkara 
ini. Sekurang-kurangnya kalau tidak dapat membina jalan itu secara penuh tetapi kurang-
kurangnya memberi sepertimana yang saya nyatakan kepada Menteri, membaling batu pun 
tidak apa.  

■1240 

Sekurang-kurangnya ia selesa untuk kita melalui jalan tersebut sepanjang 21.5 
kilometer dan setiap kali saya pergi, jangan sahaja kalau kita seorang wanita yang 
mengandung, saya rasa sudah bersalin orang itu di atas jalan raya itu. Begitulah betapa 
pentingnya jalan ini, apa lagi kalau orang tua-tua yang sakit.  Kalau hendak pergi ke klinik, 
rasanya tidak sampailah ke klinik sebab terlalu teruk jalan itu.  Itulah rayuan saya bagi pihak 
orang-orang di kawasan saya.   

Beberapa jalan-jalan di dalam kampung. Saya sendiri telah pergi dan saya telah 
memohon dan saya mengharapkan kali ini ia diambil perhatian. Jalan-jalan di dalam 
kampung seperti Kampung Sungai Ba, Kampung Sungai Jong, Kampung Sungai Lid, 
Kampung Seteman. Banyak lagi jalan-jalan lain tetapi inilah di antara jalan-jalan yang saya 
rasa amat kritikal pada masa ini yang perlu diambil perhatian dan perlu dipertimbangkan. 
Saya harap dapat ditunaikan untuk kali ini.   

Selain itu, saya juga ingin suarakan Butiran 020800 isu pendidikan KEMAS di 
mana berhubung dengan isu ini di dalam pembentangan Bajet 2013, KKLW telah diberi 
peruntukan sebanyak RM90 juta bagi perbelanjaan pembangunan dan mengurus Tabika 
KEMAS seluruh negara. Sebanyak RM35 juta diperuntukkan untuk pembangunan iaitu 
membina bangunan baru dan membaik pulih Tabika KEMAS yang sedia ada manakala 
RM55 juta diperuntukkan untuk perbelanjaan mengurus termasuk melatih guru untuk 
memperoleh kelulusan sekurang-kurangnya diploma. Dianggarkan terdapat 4,000 orang 
guru Tabika KEMAS sudah memperoleh Diploma Perguruan Malaysia.   

Setakat ini sebanyak 8,816 kelas Tabika KEMAS sudah beroperasi di seluruh 
Malaysia membabitkan 200,417 orang kanak-kanak. Kajian juga mendapati ramai ibu bapa 
lebih cenderung untuk menghantar anak-anak mereka memperoleh pendidikan prasekolah 
di tadika swasta berbanding Tabika KEMAS. Ini adalah disebabkan terdapat perbezaan dari 
segi kurikulum pendidikan, kelayakan dan latihan guru serta kemudahan yang disediakan.  
Sebagai contoh, di tadika swasta agama banyak memberi penekanan kepada pembentukan 
sahsiah dan kerohanian sehingga mampu mendidik kanak-kanak mengaji al-Quran di 
peringkat umur yang awal, tahu mengerjakan sembahyang, berdoa, kefahaman ilmu tauhid 
dan aspek keagamaan yang lain berbanding Tabika KEMAS yang lebih menjurus kepada 
pendidikan formal semata-mata.   

Justeru, Tuan Pengerusi, saya ingin penjelasan berhubung perkara-perkara 
berikut.  



Tuan Pengerusi, justeru itu saya memohon agar pihak kementerian memberi. komitmen yang lebih berkesan lagi bagi memastikan semua projek jalan luar bandar baik di Sarawak ataupun di Sabah dan juga di semenanjung dilaksanakan dengan baik dan siap tepat pada masanya kerana ini adalah bagi menepati apa yang telah dihasratkan oleh kerajaan. Kejayaan projek infrastruktur seperti pembinaan jalan luar bandar amat diharapkan oleh rakyat. Bagi rakyat negeri Sarawak, kejayaan projek infrastruktur seperti ini membuktikan kerajaan amat prihatin akan permasalahan mereka. Justeru akan memperkukuhkan sokongan dan keyakinan mereka terhadap kerajaan Barisan Nasional. Tuan Pengerusi, saya memohon agar pihak kementerian memperbaiki lagi sistem pemantauan projek supaya tidak berlaku lagi kelewatan menyiapkan projek dan wujudnya projek sakit. Selain itu juga, diminta agar kerajaan melalui kementerian merancang projek secara holistik supaya projek jalan mempunyai skop kerja yang menyeluruh bagi mencapai objektif projek. Bagi mengelak peningkatan kos dan memberi value for money untuk projek tersebut dan juga menamatkan kontrak syarikat yang gagal menyiapkan projek dan seterusnya menyenaraihitamkan syarikat ini bagi projek-projek yang akan datang. Selain dari itu juga, untuk memastikan kontraktor menepati spesifikasi, standard dan kualiti jalan yang ditetapkan tanpa tolak ansur yang boleh menjejaskan kejayaan projek tersebut. Saya ingin hendak menyuarakan di sini sepertimana yang telah saya pohon sama ada melalui agensi kerajaan yang ada di kawasan dan juga melalui kementerian. Saya telah memohon, yang menjadi utama permohonan saya ialah Jalan Samarahan dan Ensengei, Lubok Bunting, di mana saya rasa jalan ini amat sangat diperlukan Tuan Pengerusi. Saya mengharapkan agar pihak kementerian betul-betul mengambil dan menimbangkan perkara ini. Sekurang-kurangnya kalau tidak dapat membina jalan itu secara penuh tetapi kurang- kurangnya memberi sepertimana yang saya nyatakan kepada Menteri, membaling batu pun tidak apa. #1240. Sekurang-kurangnya ia selesa untuk kita melalui jalan tersebut sepanjang 21.5 kilometer dan setiap kali saya pergi, jangan sahaja kalau kita seorang wanita yang mengandung, saya rasa sudah bersalin orang itu di atas jalan raya itu. Begitulah betapa pentingnya jalan ini, apa lagi kalau orang tua-tua yang sakit. Kalau hendak pergi ke klinik, rasanya tidak sampailah ke klinik sebab terlalu teruk jalan itu. Itulah rayuan saya bagi pihak orang-orang di kawasan saya. Beberapa jalan-jalan di dalam kampung. Saya sendiri telah pergi dan saya telah memohon dan saya mengharapkan kali ini ia diambil perhatian. Jalan-jalan di dalam kampung seperti Kampung Sungai Ba, Kampung Sungai Jong, Kampung Sungai Lid, Kampung Seteman. Banyak lagi jalan-jalan lain tetapi inilah di antara jalan-jalan yang saya rasa amat kritikal pada masa ini yang perlu diambil perhatian dan perlu dipertimbangkan. Saya harap dapat ditunaikan untuk kali ini. Selain itu, saya juga ingin suarakan Butiran 020800 isu pendidikan KEMAS di mana berhubung dengan isu ini di dalam pembentangan Bajet 2013, KKLW telah diberi peruntukan sebanyak RM90 juta bagi perbelanjaan pembangunan dan mengurus Tabika KEMAS seluruh negara. Sebanyak RM35 juta diperuntukkan untuk pembangunan iaitu membina bangunan baru dan membaik pulih Tabika KEMAS yang sedia ada manakala RM55 juta diperuntukkan untuk perbelanjaan mengurus termasuk melatih guru untuk memperoleh kelulusan sekurang-kurangnya diploma. Dianggarkan terdapat 4,000 orang guru Tabika KEMAS sudah memperoleh Diploma Perguruan Malaysia. Setakat ini sebanyak 8,816 kelas Tabika KEMAS sudah beroperasi di seluruh Malaysia membabitkan 200,417 orang kanak-kanak. Kajian juga mendapati ramai ibu bapa lebih cenderung untuk menghantar anak-anak mereka memperoleh pendidikan prasekolah di tadika swasta berbanding Tabika KEMAS. Ini adalah disebabkan terdapat perbezaan dari segi kurikulum pendidikan, kelayakan dan latihan guru serta kemudahan yang disediakan. Sebagai contoh, di tadika swasta agama banyak memberi penekanan kepada pembentukan sahsiah dan kerohanian sehingga mampu mendidik kanak-kanak mengaji al-Quran di peringkat umur yang awal, tahu mengerjakan sembahyang, berdoa, kefahaman ilmu tauhid dan aspek keagamaan yang lain berbanding Tabika KEMAS yang lebih menjurus kepada pendidikan formal semata-mata. Justeru, Tuan Pengerusi, saya ingin penjelasan berhubung perkara-perkara berikut.